open-index/open-wikipedia-markdown huggingface dataset:
Παλάτι Νύμφενμπουργκ

Το **Ανάκτορο Νύμφενμπουργκ** (γερμ. *Schloss Nymphenburg*), δηλαδή το «Κάστρο της Νύμφης (ή Νυμφών)», είναι ανάκτορο σε στυλ μπαρόκ στο Μόναχο της Βαυαρίας, στη νότια Γερμανία. 

Ήταν η κύρια θερινή κατοικία του Οίκου των Βίττελσμπαχ, πρώην ηγεμόνων της Βαυαρίας. Η οικοδόμησή του ξεκίνησε το 1664 από το Φερδινάνδο Μαρία της Βαυαρίας και την Ερριέττα Αδελαΐδα της Σαβοΐας, εκλέκτορες της Βαυαρίας, μετά τη γέννηση του γιου τους, Μαξιμιλιανού Εμμανουήλ. Το κεντρικό κτίριο ολοκληρώθηκε το 1675.

Το παλάτι, μαζί με το πάρκο, είναι πλέον ένα από τα πιο διάσημα αξιοθέατα του Μονάχου. Οι μπαρόκ προσόψεις εκτείνονται σε συνολικό μήκος περίπου 700 μέτρων. Κάποια από τα δωμάτια διατηρούν ακόμα την αρχική τους μπαρόκ διακόσμηση, ενώ άλλα επανασχεδιάστηκαν αργότερα σε ροκοκό ή νεοκλασικό στυλ.

## Παραπομπές


## Εξωτερικοί σύνδεσμοι
* 

Κατηγορία:Βασιλικές κατοικίες στη Γερμανία
Κατηγορία:Μόναχο
Νιμφενμπουργκ
Κατηγορία:Ανάκτορα στη Γερμανία
Κατηγορία:Αθλητικές εγκαταστάσεις Θερινών Ολυμπιακών Αγώνων 1972
Γκαλ (μονάδα)

Το **Γκαλ**, ή **Γκάλι**, με διεθνές σύμβολο **Gal**(*), είναι μονάδα μέτρησης της επιτάχυνσης και συνηθέστερα της επιτάχυνσης της βαρύτητας. Ανήκει στο σύστημα μονάδων CGS και είναι ισοδύναμο με ένα εκατοστόμετρο ανά δευτερόλεπτο στο τετράγωνο (**1&nbsp;cm/s<sup>2</sup>**). Συχνότερα χρησιμοποιούνται υποπολλαπλάσιες μονάδες αυτού όπως το μιλιγκάλ (= χιλιοστό του Γκάλ) και το μικρογκάλ (= εκατομμυριοστό του Γκάλ) με διεθνή σύμβολα αντίστοιχα **mGal** και  **μGal**.

Η ονομασία της μονάδας αυτής δόθηκε από το όνομα του σπουδαίου φυσικού και αστρονόμου του 16ου αιώνα Γαλιλαίου

(*) Πάντα με κεφαλαίο το G, προς αποφυγή σύγχυσης με gal = γαλόνι.

## Πηγές
* Εγκυκλοπαίδεια Πάπυρος Larousse Britannica τ.17ος, σ.367.

Κατηγορία:Μονάδες μέτρησης
Κατηγορία:Σύστημα μονάδων CGS
Κατηγορία:Βαρύτητα
Jubileum Volume III

***Jubileum Volume ΙΙI*** είναι ο τίτλος της συλλογής τραγουδιών του σουηδικού metal συγκροτήματος Bathory, η οποία κυκλοφόρησε τον Αύγουστο του 1998 μέσω της δισκογραφικής εταιρείας "Black Mark Records".

Αυτό ήταν το τρίτο και τελευταίο μέρος της τριλογίας "*Jubileum*" που κυκλοφόρησε ο Quorthon από το 1992 μέχρι το 1998 και περιλαμβάνει κομμάτια από τους δίσκους "*[[Octagon]]*", "*[[Requiem (άλμπουμ)|Requiem]]*" και "*[[Blood on Ice]]*", όπως και ανέκδοτες ηχογραφήσεις από το 1984, το 1987 και το 1995. Επίσης, το κομμάτι "*In Nomine Satanas*" είναι μία πρώιμη εκδοχή του "*Bond of Blood*" από το άλμπουμ "*[[Twilight of the Gods]]*".

## Τραγούδια του δίσκου
**1. 33 Something** *(Quorthon)* - 3:14
*από το "[[Octagon]]"*
**2. Satan My Master** *(Quorthon)* - 2:06
*πρώην ακυκλοφόρητο*
**3. The Lake** *(Quorthon)* - 6:42
*από το "[[Blood on Ice]]"*
**4. Crosstitution** *(Quorthon)* - 3:17
*από το "[[Requiem (άλμπουμ)|Requiem]]"*
**5. In Nomine Satanas** *(Quorthon)* - 6:24
*πρώην ακυκλοφόρητο*
**6. Immaculate Pinetreeroad #930** *(Quorthon)* - 2:47
*από το "[[Octagon]]"*
**7. War Machine** *(Quorthon)* - 3:19
*από το "[[Requiem (άλμπουμ)|Requiem]]"*
**8. The Stallion** *(Quorthon)* - 5:14
*από το "[[Blood on Ice]]"*
**9. Resolution Greed** *(Quorthon)* - 4:13
*πρώην ακυκλοφόρητο*
**10. Witchcraft** *(Quorthon)* - 2:49
*πρώην ακυκλοφόρητο*
**11. Valhalla** *(Quorthon)* - 1:38
*πρώην ακυκλοφόρητη εκτέλεση*
**12. Sociopath** *(Quorthon)* - 3:11
*από το "[[Octagon]]"*
**13. Pax Vobiscum** *(Quorthon)* - 4:12
*από το "[[Requiem (άλμπουμ)|Requiem]]"*
**14. Genocide** *(Quorthon)* - 4:34
*πρώην ακυκλοφόρητο*
**15. Gods of Thunder of Wind and of Rain** *(Quorthon)* - 5:41
*από το "[[Blood on Ice]]"*

## Τα μέλη των Bathory
Οι μουσικοί οι οποίοι ηχογράφησαν τα κομμάτια του "*Jubileum Volume IIΙ*" είναι οι εξής:

* **[[Quorthon]]** - κιθάρα, φωνητικά, μπάσο, συνθεσάιζερ
* **Rickard Bergman** - μπάσο
* **Andreas Johansson** - μπάσο
* **Christer Sandström** - μπάσο
* **Kothaar** - μπάσο
* **Vvornth** - τύμπανα
* **Paul Pålle Lundburg** - τύμπανα
* **Stefan Larsson** - τύμπανα

## Πηγές
* Jubileum Volume IIΙ - Bathory | Songs, Reviews, Credits, Awards | AllMusic
* Bathory - History archive - Bathory
* Bathory - Jubileum Volume III - Reviews - Encyclopaedia Metallum: The Metal Archives

Κατηγορία:Δισκογραφία των Bathory
Κατηγορία:Άλμπουμ του 1998
Turn It Upside Down

Το "**Turn It Upside Down**" είναι το δεύτερο στούντιο άλμπουμ του αμερικάνικου συγκροτήματος Spin Doctors. Κυκλοφόρησε στις 14 Ιουνίου του 1994. Έφτασε μέχρι το #28 του Billboard 200 και ανακηρύχθηκε πλατινένιο από τη RIAA. 
## Κομμάτια
Όλα τα κομμάτια γράφτηκαν από τους Spin Doctors εκτός από τα σημειωμένα

## Συντελεστές
*Chris Barron - φωνή, ακουστική κιθάρα
*Aaron Comess - ντραμς, όργανο, κρουστά, πιάνο, όργανο Hammond, stick, clavinet
*Eric Schenkman - κιθάρα, φωνητικά, φωνή στο "Indifference"
*Mark White - μπάσο
*Mark Agostino - shaker, βοηθός μηχανικός
*Andrew Commes - όργανο Hammond
*Rich Koerner - κιθάρα
*Art Smith - κιθάρα
*Peter Denenberg, Frankie La Rocka, Spin Doctors - παραγωγή
*Peter Denenberg - μηχανικός
*Peter Denenberg - μίξινγκ
*Ted Jensen - mastering
*Dan Levy - καλλιτεχνική διεύθυνση
*Risa Zaitschek, Jen Cohen - σχέδιο
*Jeremy Wolff - κολάζ
*John Darren Green - εικονογράφηση
*Tim Vega - πινακίδες
*Timothy Manteau - γραφικά

## Θέσεις στα τσάρτς
**'Άλμπουμ**

**Singles**

## Παραπομπές


Κατηγορία:Άλμπουμ του 1994
Σίττας

Ο **Σίττας** (έχασε τη ζωή του το 538) ήταν Βυζαντινός στρατιωτικός διοικητής κατά τη διάρκεια της βασιλείας του αυτοκράτορα Ιουστινιανού Α΄ (527-565). Κατά τη διάρκεια του Ιβηρικού πόλεμου εναντίον της Σασσανιδικής Αυτοκρατορίας, ο Σίττας πήρε εντολή από το παλάτι, με όλες τις δυνάμεις του από την Αρμενία, να επιτεθούν στη Μεσοποταμία μαζί με τον Βελισάριο. Ο Σίττας κέρδισε μια νίκη επί των Σασσανιδών στα Σάταλα.

## Βιογραφία
thumb|285x285px|Χάρτης των βυζαντινοπερσικών συνόρων
Ο Σίττας ήταν ο σύζυγός της Κομιτούς, της μεγαλύτερης αδελφής της αυτοκράτειρας Θεοδώρας, και πιθανόν πατέρας της μετέπειτα αυτοκράτειρας Σοφίας.

Η καταγωγή του Σίττα είναι ασαφής. Οι βυζαντινολόγοι έχουν προτείνει ότι το όνομά του ήταν γοτθικό ή θρακικό, αλλά είναι θεωρητικό ζήτημα η καταγωγή του από τους Γότθους ή τους Θράκες, καθώς δεν αναφέρεται σε πρωτογενείς πηγές. Εισέρχεται ενεργά στην Ιστορία στα χρόνια της βασιλείας του Αυτοκράτορα Ιουστίνου Α΄ (518-527) ως «δορυφόρος» (σωματοφύλακας) στη φρουρά του Ιουστινιανού και στη συνέχεια γίνεται magister militum Orientem (διοικητής των στρατευμάτων της Ανατολής).

Το 527 ο Σίττας και ο Βελισσάριος ετέθησαν επικεφαλής εισβολής στην Περσαρμενία, προχώρησαν σε λεηλασίες και συνέλαβαν σημαντικό αριθμό Αρμενίων αιχμαλώτων. Η προσπάθεια για περαιτέρω διείσδυση στην Αρμενία οδήγησε σε ήττα των βυζαντινών από στρατό υπό τους Αράτιο και τον Ναρσή. Ο τελευταίος δεν θα πρέπει να συγχέεται με τον Ναρσή, τον περίφημο Βυζαντινό στρατηγό του Αυτοκράτορα Ιουστινιανού.

Το 528 ο Σίττας διορίστηκε στο νέο αξίωμα του, που ήταν ο magister militum στην Αρμενία. Σύμφωνα τόσο με τον Μαλάλα, όσο και τον Θεοφάνη τον Ομολογητή, ο Σίττας προσλήφθηκε ως scriniarii (διοικητικός υπάλληλος) μεταξύ του τοπικού αρμενικού λαού, καθώς ο ίδιος θεωρούσε τον εαυτό του πιο εξοικειωμένο με το εκεί έδαφος. Ο Προκόπιος καταγράφει νίκη του Σίττα επί των *Τζάννων*. Οι Τζάννοι ήταν μία φυλή του Καυκάσου που περιστασιακά επιδιδόταν σε επιδρομές σε γειτονικές περιοχές. Στην συνέχεια ο Σίττας προσηλύτισε τους ειδωλολάτρες Τζάννους στον Χριστιανισμό και ενσωμάτωσε τις στρατιωτικές δυνάμεις τους στον βυζαντινό στρατό.

## Παραπομπές


## Πηγές
* Martindale, J.R., Jones, A.H.M., Morris, J. (επιμέλεια): *The Prosopography of the Later Roman Empire, Vol. III: A.D. 527–641*, Cambridge University Press 1992, ISBN 978-0-521-20160-5

Σιττας
Κατηγορία:Βυζαντινοί του 6ου αιώνα
Κατηγορία:Βυζαντινοί νεκροί σε μάχη
Δημήτριος Καβουρόπουλος

Ο **Δημήτριος Καβουρόπουλος** ήταν Ζακύνθιος πατριώτης του 19ου αιώνα, μέλος της Φιλικής Εταιρείας.

Ο Καβουρόπουλος ήταν φαρμακοποιός στο επάγγελμα. Το 1819 μυήθηκε στη Φιλική Εταιρεία από τον Νικόλαο Καλύβα, στην οποία προσέφερε σημαντικές υπηρεσίες για την προπαρασκευή του επαναστατικού αγώνα. Το 1821 φιλονίκησε με Άγγλο αστυνομικό και η συνακόλουθη φυλάκισή του προκάλεσε εξέγερση των φίλων του. Για την καταστολή της εξέγερσης χρειάστηκε να έλθει αγγλικό απόσπασμα από την Κέρκυρα. Τελικά ο διοικητής των Επτανήσων Τόμας Μέτλαντ έδωσε εντολή να αποφυλακιστεί ο Καβουρόπουλος. Αργότερα, το 1824, ο Καβουρόπουλος έλαβε μέρος στις προσπάθειες να αναλάβει την υπόθεση της ελληνικής ανεξαρτησίας η Αγγλία.

Όταν απελευθερώθηκε η Ελλάδα, ο Καβουρόπουλος μετοίκησε στο Ναύπλιο, αλλά όταν δολοφονήθηκε ο Ιωάννης Καποδίστριας θεωρήθηκε ότι ήταν αγγλόφιλος, και τον υποχρέωσαν να γυρίσει στη Ζάκυνθο, όπου πέθανε πάμπτωχος. Ο Δημήτριος Καβουρόπουλος έγραψε πολλά υπομνήματα, με σημαντική ιστορική αξία.
## Παραπομπές

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 14, σελ. 528.

Καβουροπουλος
Θάψος

Με το όνομα **Θάψος** είναι γνωστά τα:

*Θάψος (Σικελία), παραλιακή πόλη κοντά στις Συρακούσες, κατοικημένη ήδη προϊστορικά  
*Θάψος (Αφρική), οχυρωμένη πόλη στη βόρεια ακτή της Αφρικής, στον κόλπο της Μικρής Σύρτης (στη σημερινή Τυνησία), όπου έγινε η Μάχη της Θάψου το 46 π.Χ., εκεί που ο Ιούλιος Καίσαρας νίκησε τον Πομπήιο
*Θάψος (φυτό) ή Θαψία, φυτό που οι αρχαίοι χρησιμοποιούσαν για κίτρινη βαφή
Τηλεγόνεια

Η ***Τηλεγόνεια*** ή ***Τηλεγονία*** ήταν το τελευταίο έπος του τρωικού κύκλου και αποτελούσε συνέχεια της Οδύσσειας. Ως ποιητής του φέρεται ο Ευγάμμων ο Κυρηναίος ή (σπανιότερα) ο Κιναίθων ο Λακεδαιμόνιος. 

## Περιεχόμενο της Τηλεγονείας
Σύμφωνα με τη *[[Χρηστομάθεια του Πρόκλου]]* η *Τηλεγόνεια* περιελάμβανε τις εξής ιστορίες:
Μετά τη μνηστηροφονία και την ταφή των νεκρών, ο Οδυσσέας θυσίαζε στις Νύμφες και αναχωρούσε για την Ήλιδα. Εκεί τον φιλοξενούσε ο βασιλιά Πολύξενος, ένας από τους στρατηγούς των Επειών στον τρωικό πόλεμο, και του χάριζε έναν κρατήρα διακοσμημένο με παραστάσεις από τον μύθο του Τροφωνίου, του Αγαμήδη και του Αυγείου.
 
Ο Οδυσσέας επέστρεφε στην Ιθάκη, αλλά σύντομα ξαναέφευγε για τη Θεσπρωτία. Τελούσε θυσίες για να εξευμενίσει τον Ποσειδώνα, παντρευόταν τη βασίλισσα των Θεσπρωτών Καλλιδίκη και έκανε μαζί της ένα γιό, τον Πολυποίτη. Επικεφαλής των Θεσπρωτών ξεκινούσε πόλεμο ενάντια στους Βρύγους, στον οποίο ανακατεύονταν και ο Άρης με την Αθηνά, ο πρώτος υπέρ των Βρυγών και η δεύτερη υπέρ των Θεσπρωτών. Τελικά με τη διαμεσολάβηση του Απόλλωνος επερχόταν η ειρήνη.

Μετά τον θάνατο της Καλλιδίκης, βασιλιάς των Θεσπρωτών γινόταν ο Πολυποίτης και ο Οδυσσέας ξαναγυρνούσε στην Ιθάκη, όπου έβλεπε για πρώτη φορά τον μικρότερο του γιο, τον Πολιπόρθη, που η Πηνελόπη είχε γεννήσει όσο αυτός έλειπε μακριά. 

Στην Ιθάκη όμως κατέφθανε και ο Τηλέγονος, ο άλλος του γιος από την Κίρκη που ταξίδευε αναζητώντας τον, και μη γνωρίζοντας που είναι άρχιζε να λεηλατεί το νησί. Ο Οδυσσέας προσπαθούσε τότε να τον σταματήσει, αλλά ο Τηλέγονος τον πλήγωνε θανάσιμα. Η προφητεία του μάντη Τειρεσία είχε εκπληρωθεί.
Όταν καταλάβαινε ότι στην πραγματικότητα σκότωσε αυτόν που αναζητούσε, έπαιρνε το άψυχο σώμα του πατέρα του και μαζί με τον Τηλέμαχο και την Πηνελόπη κατέφευγαν στο μαγικό νησί της Κίρκης. Για τον νεκρό Οδυσσέα η Κίρκη βέβαια δεν μπορούσε να κάνει τίποτα πια, όμως τους υπόλοιπους τους έκανε αθάνατους. Στη συνέχεια ο Τηλέγονος παντρευόταν την Πηνελόπη, ο Τηλέμαχος την Κίρκη και η *Τηλεγόνεια* τελείωνε με τον ευφάνταστο αυτόν τρόπο.

Ορισμένοι μελετητές πιστεύουν ότι ένα μέρος της *Τηλεγονείας*, αυτό που μιλά για τις περιπέτειες του Οδυσσέα στη Θεσπρωτία, προερχόταν μάλλον από ένα παλαιότερο έπος, τη Θεσπρωτίδα. 

Από την Τηλεγόνεια διασώθηκαν ελάχιστα μόνον αποσπάσματα.

## Παραπομπές


Κατηγορία:Αρχαία ελληνικά έπη
Κατηγορία:Έπη
Θάψος (φυτό)

:*Για άλλες έννοιες της λέξης, δείτε [[Θάψος]]*
**Θάψος** ή **Θαψία** ονομαζόταν από τους αρχαίους Έλληνες ένα φυτό που χρησίμευε για παρασκευή κίτρινης βαφής, προέλευσης από την πόλη Θάψο της Σικελίας.

Η θάψος αναφέρεται από τον  σχολιαστή του Θεόκριτου:
:*Χρως ομοίος θάψω. Θάψος γάρ έστι ξύλον τι, ό καλείται Σκυθάριον, ήγουν Σκυθικόν ξύλον, ώς φησι καί Σαπφώ. Τούτω δέ τά έρια βάπτουσι, και ποιούσι μήλινα, και τας τρίχας ξανθίζουσιν. Έστι δε το παρ' ημίν λεγόμενον χρυσόξυλον* κτλ

Ο Αδαμάντιος Κοραής, το 1832, καταγράφει ότι σύμφωνα με τον Spon αναφέρεται από τους κατοίκους της Πελοποννήσου ως **χρυσόξυλο**, ενώ το συνδέει με το γαλλικό *fustet* και την επιστημονική ονομασία *Thapsia asclepium*.

Από τον ίδιο αναφέρεται ότι η *Thapsia asclepium* αναφέρεται στα ελληνικά σε αγγλική έκδοση του Θεοφράστου ως **αγλήγορα**, ενώ σε κείμενο του 1999, αναφέρεται ότι το φυτό φύεται σε χώρες της Μεσογείου και στο νησί Μαδέρα, ενώ στην Ελλάδα οι δύο του ποικιλίες, η θαψία ή το Ασκληπιείο ονομάζεται κοινά αγλήγορα, ενώ η ποικιλία *θαψία η γαργαρική* (*Thapsia gorganica*) στη Ζάκυνθο ονομάζεται πολύκαρπος.

Αργότερα, στο Μέγα Λεξικό Όλης της Ελληνικής γλώσσης του Δημητράκου αναφέρεται και το όνομα του φυτού **[[ρους]] ο κότινος** (***Rhus cotinus***).

## Αναφορές


Κατηγορία:Βαφικά φυτά
Θεσπρωτίς (έπος)

Η ***Θεσπρωτίς*** ήταν ένα από τα χαμένα έπη του επικού κύκλου. Εκτός από τον τίτλο του, που αναφέρεται μία και μοναδική φορά από τον Παυσανία,  δεν γνωρίζουμε με βεβαιότητα τίποτε άλλο γι' αυτό. Εικάζουμε μόνον  ότι πραγματευόταν τις περιπέτειες του Οδυσσέα στην Θεσπρωτία και ότι ήταν η πηγή της μεταγενέστερης Τηλεγονείας.  

Παλαιότερα ωστόσο, ορισμένοι μελετητές υπέθεσαν ότι η *Θεσπρωτίς* ήταν απλά μια άλλη ονομασία της *Τηλεγονείας* ή ίσως κάποιο από τα βιβλία της.

## Παραπομπές


Κατηγορία:Αρχαία ελληνικά έπη
Τσελεστίνο Καβεντόνι

Ο **Τσελεστίνο Καβεντόνι** (*Celestino Cavedoni*, 18 Μαΐου 1795 – 26 Νοεμβρίου 1865) ήταν Ιταλός μοναχός, αρχαιολόγος και νομισματολόγος. 

## Βιογραφία
Γεννήθηκε στο Λεβιτσάνο-Ρανγκόνε, κοντά στη Μόντενα. Αρχικώς μελέτησε θεολογία στη θεολογική σχολή της τοπικής επισκοπής και από το 1816 ως το 1821 διακρίθηκε στη μελέτη της αρχαιολογίας και της ελληνικής και εβραϊκής γλώσσας στο Πανεπιστήμιο της Μπολόνια. Ακολούθως διορίσθηκε έφορος του Νομισματικού Μουσείου της Μοντένα και αποδέχθηκε μία θέση στη βιβλιοθήκη της πόλεως το 1847. Από το 1830 μέχρι το 1863 κατείχε την έδρα της ερμηνευτικής στο Πανεπιστήμιο της Μοντένα.

Ο Καβεντόνι ήταν αντεπιστέλλον μέλος της επιτροπής που δημιούργησε ο Ναπολέων Γ΄ για να επιμεληθεί την έκδοση των έργων του Κόμη Μπαρτολομέο Μποργκέζι, μία συλλογή στην οποία ο Καβεντόνι συνεισέφερε πολυάριθμες επιστημονικές σημειώσεις. Το σημαντικότερο νομισματολογικό έργο του Καβεντόνι ήταν το *Saggio di osservazioni sulle medaglie di famiglie romane* (= «Δοκίμια επί των μεταλλίων των ρωμαϊκών οικογενειών», 1829). Ακόμα, συνέγραψε τα *Carellii nummorum Italiæ Veteris tabulæ* (Λειψία 1850) και τα *Numismatica Biblica* (Μοντένα 1850). Πολυάριθμες ήταν και οι ιστορικές και αρχαιολογικές εργασίες του, που δημοσιεύθηκαν στα *Annali* και στο Δελτίο του Αρχαιολογικού Ινστιτούτου της Ρώμης, αλλά και σε άλλα περιοδικά. Από πλευράς θρησκευτικών έργων, συνέγραψε ένα βιβλίο κριτικής της *Ζωής του Ιησού* του Ερνέστου Ρενάν, υπό τον τίτλο *Confutazione dei principali errori di Ernesto Renan nella sua Vie de Jésus* (= «Ανασκευαί των κυριωτέρων λαθών του Ερνέστου Ρενάν εις την *Ζωήν του Ιησού* του», Μοντένα 1863), το οποίο έκανε 4 εκδόσεις μέσα σε μερικούς μήνες.

Ο Τσελεστίνο Καβεντόνι απεβίωσε στη Μοντένα σε ηλικία 70 ετών.

## Παραπομπές


## Πηγές
* Το λήμμα «Καιλεστίνος Καβεντόνι» στη *Νέα Ελληνική Εγκυκλοπαίδεια* (Χάρη Πάτση), τόμος 14, σελ. 525

## Εξωτερικοί σύνδεσμοι
* 

Κατηγορία:Ιταλοί αρχαιολόγοι
Κατηγορία:Νομισματολόγοι
Πολιπόρθης

Ο **Πολιπόρθης** (ή **Πτολιπόρθης** κατά τον Παυσανία) ήταν ο μικρότερος γιος του Οδυσσέα και της Πηνελόπης. Γεννήθηκε όταν ο Οδυσσέας έλειπε από την Ιθάκη και είδε για πρώτη φορά τον πατέρα του όταν αυτός επέστρεψε στο νησί μετά από πολυετή απουσία.
 
Σύμφωνα με τον Πρόκλο, τον συγγραφέα της *[[Χρηστομάθεια του Πρόκλου|Γραμματικής Χρηστομάθειας]]*, αυτό συνέβη όταν ο Οδυσσέας ξαναγύρισε στην Ιθάκη από τη Θεσπρωτία - όπου είχε πάει μετά την μνηστηροφονία, είχε παντρευτεί την βασίλισσα των Θεσπρωτών Καλλιδίκη και είχε κάνει μαζί της έναν άλλο γιο, τον Πολυποίτη. Γεγονότα που περιγράφονταν στα χαμένα έπη Τηλεγόνεια και Θεσπρωτίδα.

## Παραπομπές


Κατηγορία:Πρόσωπα της ελληνικής μυθολογίας
Μαχόμετρο

[thumb|right|180px|Πρόσοψη μαχομέτρου με ένδειξη [αριθμός Μαχ|αριθμό Μαχ 0,83]]

Το **μαχόμετρο** είναι όργανο πτήσης, συνηθέστερα των υπερηχητικών αεροσκαφών, που απεικονίζει με ωρολογιακή βαθμονόμηση την αναλογία της ταχύτητας του αεροσκάφους ως προς την ταχύτητα του ήχου, που αποτελεί αδιάστατη ποσότητα και καλείται αριθμός Μαχ. Όταν ένα αεροσκάφος κινείται με την ταχύτητα του ήχου, ο ωρολογιακός δείκτης του μαχομέτρου δείχνει τον αριθμό Μαχ 1. Μικρότερες ή μεγαλύτερες (υπερηχητικές) ταχύτητες εμφανίζονται με δεκαδική κλίμακα.

Σημειώνεται ότι η ταχύτητα μετάδοσης του ήχου σε ένα ρευστό μέσον δεν είναι σταθερά, αλλά εξαρτάται από τις συνθήκες που επικρατούν κατά τον χρόνο της κίνησης και οι οποίες εν προκειμένω είναι το ύψος της πτήσης, η θερμοκρασία και η πίεση του ρευστού, δηλαδή του αέρα στο επίπεδο της πτήσης.

Κατηγορία:Όργανα πτήσης
Κατηγορία:Όργανα μέτρησης
Κατηγορία:Αεροπορική ορολογία
Κρις Πρατ

Ο **Κρις Πρατ** (*Christopher Michael "Chris" Pratt*, γενν. 21 Ιουνίου 1979) είναι ένας Αμερικανός ηθοποιός. Ξεκίνησε την καριέρα του στην τηλεόραση με την συμμετοχή του σε τηλεοπτικές σειρές και αργότερα συνέχισε την καριέρα του στον κινηματογράφο με την συμμετοχή του σε κινηματογραφικές ταινίες. Περισσότερο γνωστός έγινε από τον ρόλο του Σταρ-Λορντ στις υπερηρωικές ταινίες του Κινηματογραφικού Σύμπαντος της Marvel, ξεκινώντας από την ταινία *[[Φύλακες του Γαλαξία (ταινία 2014)|Φύλακες του Γαλαξία]]* (2014) και από τον ρόλο του Όουεν Γκράντι στις ταινίες του *[[Jurassic Park]]*, ξεκινώντας από την ταινία *[[Jurassic World]]* (2015).

## Πρώτα Χρόνια
Ο Κρις Πρατ γεννήθηκε στην Βιρτζίνια, Μινεσότα. Οι γονείς του είναι η Κάθλιν Λουίς 'Κάθυ", η οποία δούλευε σε ένα σουπερμάρκετ, και ο Ντάνιελ Πρατ (πέθανε το 2014), ο οποίος δούλευε στα ορυχεία. Μεγάλωσε στην Λίμνη Στίβενς, στην Ουάσιγκτον.

## Προσωπική Ζωή
Ο Κρις Πρατ συνάντησε την ηθοποιό Άννα Φάρις στα γυρίσματα της ταινίας *Take Me Home Tonight* το 2007. Αρραβωνιάστηκαν δυο χρόνια αργότερα και παντρεύτηκαν στο Μπαλί στις 9 Ιουλίου 2009. Ζούνε στην περιοχή του Χόλυγουντ στο Λος Άντζελες στην Καλιφόρνια. Ο γιός τους γεννήθηκε τον Αύγουστο του 2012.

## Φιλμογραφία
### Ταινίες

### Τηλεοπτικές σειρές

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Ντανιέλ Ονά Οντό

Ο  **Ντανιέλ Ονά Οντό**    (Daniel Ona Ondo, γενν. στις 10 Ιουλίου 1945) είναι πολιτικός από την Γκαμπόν και πρωθυπουργός από τον Ιανουάριο του 2014 ως τον Σεπτέμβριο του 2016. Προηγουμένως υπηρέτησε ως υπουργός Παιδείας και ως Πρώτος Αντιπρόεδρος της Εθνοσυνέλευσης. Είναι μέλος του Δημοκρατικού Κόμματος της Γκαμπόν (*Parti démocratique gabonais*, PDG).

## Πολιτική σταδιοδρομία
Σπούδασε στο Πανεπιστήμιο Ομάρ Μπόνγκο στη Λιμπρεβίλ και διορίστηκε σύμβουλος του προέδρου Ομάρ Μπόνγκο το 1990. Την ίδια χρονιά έγινε πρύτανης του Πανεπιστημίου Ομάρ Μπόνγκο. Εξελέγη βουλευτής στις εκλογές που διεξήχθησαν το Δεκέμβριο του 1996 και εισήλθε στην κυβέρνηση ως εντεταλμένος υπουργός στον υπουργό Υγείας και Πληθυσμού (Minister-Delegate) το 1997. Στη συνέχεια ανέλαβε υπουργός Πολιτισμού, Επιστημών, Λαϊκής Εκπαίδευσης, Νεολαίας και Αθλητισμού από το 1999 ως το 2002, για να διοριστεί υπουργός Εθνικής Παιδείας στις 27 Ιανουαρίου 2002. Σε επαναληπτικές βουλευτικές εκλογές που έγιναν στις 26 Μαΐου 2002, κέρδισε την 4η έδρα στο διαμέρισμα Ουολεού ως υποψήφιος με το κόμμα PDG και με το 65,62% των ψήφων.

Στο ίδιο διαμέρισμα (Woleu) εξελέγη βουλευτής στις εκλογές του Δεκεμβρίου του 2006. Έπειτα από τη διεξαγωγή εκείνων των εκλογών, ο Ονά Οντό διορίστηκε πρώτος αντιπρόεδρος της Εθνοσυνέλευσης στις 26 Ιανουαρίου 2007.

Έπειτα από το θάνατο του Μπόνγκο, τον Ιούνιο του 2009, ο Οντό δήλωσε στο Radio France Internationale ότι σκόπευε να λάβει το χρίσμα για τις προεδρικές εκλογές του 2009 από το PDG. Ήταν το πρώτο πρόσωπο που επιβεβαίωσε την πρόθεσή του να διεκδικήσει το χρίσμα. Η ανακοίνωση του Ντανιέλ έγινε δημοσίως χωρίς να είναι σύμφωνα με την κομματική γραμμή περί ενότητας και πειθαρχίας.

Ο Οντό επανεξελέγη πρώτος αντιπρόεδρος της Εθνοσυνέλευσης στις 27 Φεβρουαρίου 2012. Το Δεκέμβριο του 2013 διεξήχθησαν τοπικές εκλογές και έναν μήνα μετά, στις 24 Ιανουαρίου 2014 ο Ντανιέλ αντικατέστησε στην πρωθυπουργία τον Ραϊμόν Εντόνγκ Σιμά. Τρεις ημέρες μετά τον διορισμό του από τον πρόεδρο Αλί Μπόνγκο, ο Ονά Οντό ορκίστηκε πρωθυπουργός (στις 27 Ιανουαρίου).

## Παραπομπές


Κατηγορία:Πρωθυπουργοί της Γκαμπόν
Ταουχίντ

**Ταουχίντ** (αραβικά: توحيد, **') στο [[Ισλάμ]] ονομάζεται η έννοια του [[μονοθεϊσμός|μονοθεϊσμού]]. Απότελεί την πλέον θεμελιώδη έννοια της θρησκείας, σύμφωνα με την οποία ο [[θεός]] ([[Αλλάχ]]) είναι ένας (**') και μοναδικός (**). Κυριολεκτικά η λέξη σημαίνει «ενοποίηση», «ένωση» ή «συνδυασμός».

## Παραπομπές


Κατηγορία:Ισλαμική ορολογία
Κατηγορία:Μονοθεϊσμός
Κατηγορία:Ισλαμική θεολογία
Αγγλοσαξωνικό δίκαιο

**Αγγλοσαξωνικό δίκαιο** είναι το δίκαιο που κυριαρχούσε στην Αγγλία μεταξύ του 6ου αιώνα και της Νορμανδικής κατάκτησης του 1066 και το οποίο σε συνδυασμό με το Σκανδιναβικό δίκαιο και τα λεγόμενα βαρβαρικά δίκαια της Ηπειρωτικής Ευρώπης συγκροτούν το Γερμανικό Δίκαιο (Germanic Law).

## Παραπομπές


Κατηγορία:Ιστορία και Θεωρία του Δικαίου
Κατηγορία:Αγγλικό δίκαιο
Κιμ Κίλσεν

Ο **Κίμ Κίλσεν** (Kim Kielsen, 30 Νοεμβρίου 1966-) είναι Γροιλανδός πολιτικός. Υπηρέτησε ως πρωθυπουργός της Γροιλανδίας από τις 30 Σεπτεμβρίου 2014 ως τις 23 Απριλίου 2021.

## Πολιτική σταδιοδρομία
### Αρχηγία Σιουμούτ και πρωθυπουργία
Αρχικά ήταν ναυτικός και εκπαιδευμένος στην αστυνομία, κατήλθε στην πολιτική το 2005, όταν εξελέγη στο κοινοβούλιο της Γροιλανδίας με το Σιουμούτ. Ανέλαβε υπηρεσιακά την πρωθυπουργία όταν η Αλέκα Χάμοντ παραιτήθηκε στις 30 Σεπτεμβρίου του 2014 από το ανώτατο αξίωμα καθώς και από πρόεδρος του Σιουμούτ. Ο Κίμ Κίλσεν ανέλαβε επίσης αυτή την θέση όταν στις εσωκομματικές εκλογές ήρθε πρώτος με 44 από τις 65 ψήφους.  Στην κυβέρνηση της Αλέκα Χάμοντ ήταν υπουργός Στέγασης και Περιβάλλοντος. Εξελέγη πρωθυπουργός στις 12 Δεκεμβρίου 2014, λίγο μετά τη διεξαγωγή των πρόωρων εκλογών. Το κόμμα του μαζί με το Atassut και το Demokraatit σχημάτισαν νέα κυβέρνηση συνασπισμού τον Δεκέμβριο του 2014.
Ο Κίλσεν επανεξελέγη πρωθυπουργός έπειτα από τη νίκη του κόμματός του στις εκλογές του 2018 αν και έχασε δύο έδρες σε σύγκριση με τις προηγούμενες εκλογές (συνολικά 9 έδρες επί συνόλου 31 στο κοινοβούλιο).
Στις 29 Νοεμβρίου 2020 ο Κίλσεν απέτυχε να επανεκλεγεί στην ηγεσία του κόμματος Σιουμούτ και νέος αρχηγός του έγινε ο Έρικ Γένσεν.

## Πηγές


Κατηγορία:Πρωθυπουργοί της Γροιλανδίας
Τζόζεφ Στίγκλιτς

Ο** Τζόζεφ Στίγκλιτς** (*Joseph Eugene Stiglitz*, γενν. 9 Φεβρουαρίου 1943) είναι Αμερικανός οικονομολόγος και καθηγητής στο Πανεπιστήμιο Κολούμπια. Το 2001 τιμήθηκε με το Βραβείο Νόμπελ Οικονομικών Επιστημών για την έρευνα του στην ανάλυση των αγορών που χαρακτηρίζονται από ασύμμετρη πληροφόρηση. Έχει διατελέσει αντιπρόεδρος της Παγκόσμιας Τράπεζας και επικεφαλής οικονομολόγος της Επιτροπής Οικονομικών Συμβούλων του προέδρου Κλίντον.

Είναι γνωστός για την επικριτική του στάση σε θέματα που αφορούν την παγκοσμιοποίηση, τη λειτουργία των ελεύθερων αγορών και το ρόλο διεθνών οικονομικών οργανισμών όπως το Διεθνές Νομισματικό Ταμείο και η Παγκόσμια Τράπεζα. Ο Στίγκλιτς θεωρείται ως ένας από τους πιο σημαίνοντες οικονομολόγους σύμφωνα με τις ακαδημαϊκές αναφορές, ενώ το 2011 κατατάχτηκε από το αμερικανικό περιοδικό Time μεταξύ των 100 ανθρώπων με τη μεγαλύτερη επιρροή σε παγκόσμια κλίμακα.

Το έργο του εστιάζεται σε θέματα κατανομής πλούτου, διεθνούς εμπορίου και διοίκησης και οργάνωσης επιχειρήσεων. Μεταξύ άλλων είναι συγγραφέας αρκετών βιβλίων και τακτικός αρθρογράφος σε διεθνή ενημερωτικά έντυπα.

## Έργα
Από το σύνολο του συγγραφικού έργου του Τζόζεφ Στίγκλιτς έχουν μεταφραστεί στην ελληνική τα εξής:
* (2012) 	Το τίμημα της ανισότητας, Εκδόσεις Παπαδόπουλος ISBN 978-960-484-377-0
* (2011) 	Ο θρίαμβος της απληστίας, Εκδόσεις Παπαδόπουλος ISBN 978-960-484-169-1
* (2003) 	Η μεγάλη αυταπάτη, Εκδοτικός Οίκος Α. Α. Λιβάνη ISBN 960-14-0813-4
* (1998) 	Σοσιαλισμός προς ποια κατεύθυνση;, Κριτική ISBN 960-218-155-9
* (1992) 	Οικονομική του δημόσιου τομέα, Κριτική ISBN 960-218-054-4

## Παραπομπές


## Εξωτερικοί σύνδεσμοι

* josephstiglitz.com

Κατηγορία:Αμερικανοί οικονομολόγοι
Κατηγορία:Βραβευμένοι με Νόμπελ Οικονομικών Επιστημών
Κατηγορία:Μέλη της Εθνικής Ακαδημίας Επιστημών των Ηνωμένων Πολιτειών
Μελάνθιος (αποσαφήνιση)

Με το όνομα **Μελάνθιος** αναφέρονται τα εξής πρόσωπα της αρχαιότητας:

* Μελάνθιος ή Μελανθεύς, γιος του Δολίου και αδελφός της Μελανθούς. (Αναφέρεται στη *Οδύσσεια*.)
* Μελάνθιος ο Τρώας, πολεμιστής των Τρώων που σκοτώθηκε από τον Ευρύπυλο.(Αναφέρεται στην *Ιλιάδα*.)
* Μελάνθιος (στρατηγός), στρατηγός των Αθηναίων, επικεφαλής της βοήθειας 20 πλοίων που εστάλησαν από την Αθήνα στους επαναστατημένους εναντίον των Περσών Ίωνες (6ος/5ος π.Χ. αιώνας).
* Μελάνθιος (ποιητής), Αθηναίος τραγικός ποιητής (5ος π.Χ. αιώνας).
* Μελάνθιος (ιστορικός), Αθηναίος ατθιδογράφος (5ος ή 4ος π.Χ. αιώνας).
* Μελάνθιος ο Σικυώνιος, επιφανής ζωγράφος της σχολής της Σικυώνας (4ος π.Χ. αιώνας).
* Μελάνθιος ο Ρόδιος, φιλόσοφος από τη Ρόδο, μαθητής του Καρνεάδη και του Αρίσταρχου (2ος π.Χ. αιώνας).

Με το όνομα **Μελάνθιος** επίσης είναι γνωστοί και οι:

* Μελάνθιος ποταμός, ποταμός της Μικράς Ασίας με εκβολές στον Εύξεινο πόντο. (Τουρκιστί *Μελέν* ή *Μελέτ Ιρμάκ*.)
* Μελάνθιος (αστεροειδής), ο αστεροειδής **12973 Melanthios**. Ανήκει στην *Τρωική Ομάδα* των αστεροειδών και ανακαλύφθηκε το 1973.
* Μελάνθιος (κρατήρας), κρατήρας εύρους 245 χιλιομέτρων, χαρακτηριστικό γνώρισμα της Τηθύος, δορυφόρου του πλανήτη Κρόνου.

* Μελάνθιοι σκόπελοι ή **Μελάντιοι**, αρχαία ονομασία βραχονησίδων του Αιγαίου. Σημερινή ονομασία *Βόδια*.
Nothing Was The Same

To **Nothing Was The Same** είναι το τρίτο στούντιο άλμπουμ του καναδού ράπερ Drake. Το άλμπουμ κυκλοφόρησε στις 20 Σεπτεμβρίου 2013 και περιλαμβάνει συμμετοχές με τους Jay-Z,Big Sean,2 Chainz, Jhené Aiko και Sampha. Η μουσική παραγωγή έγινε κυρίως από τον  Noah "40" Shebib και από άλλους μουσικούς παραγωγούς της OVO Sound όπως Boi-1da, Mike Zombie, Majid Jordan, και Nineteen85 ενώ η λίστα περιλαμβάνει και τους  Chilly Gonzales, Detail, Key Wane, Hudson Mohawke, και Jake One.

Το άλμπουμ έλαβε αρκετά θετικές κριτικές πουλώντας στην πρώτη εβδομάδα κυκλοφορίας του στις Η.Π.Α. 658,000 αντίτυπα, κατακτώντας την πρώτη θέση στο Billboard 200 Chart.
Μέχρι και τις 10 Σεπτεμβρίου 2014 το άλμπουμ έχει πουλήσει 1,624,000 αντίτυπα στις Η.Π.Α. Ο Drake κέρδισε με το άλμπουμ του το βραβείο για το καλύτερο άλμπουμ στα BET Hip Hop Awards για το 2014. Ηταν επίσης υποψήφιο στην ίδια κατηγορία και στα Grammy Awards 2014 χάνοντας όμως από τους Macklemore και  Ryan Lewis και το άλμπουμ τους The Heist.

## Tracklisting

## Παραπομπές

Κατηγορία:Άλμπουμ του 2013
Σογιπούγι

[thumb|right|οι Νεβάδος δε Σογιπούγι, όπως φαίνεται από το [Βιγιαρρίκα (ηφαίστειο)|Ηφαίστειο Βιγιαρρίκα]]
Το **Σογιπούγι** (ισπανικά: *Sollipulli*) είναι μια ηφαιστειακή καλδέρα καλυμμένη με πάγο, η οποία βρίσκεται περίπου 12 χιλιόμετρα της μικρής πόλης του Μελιπέουκο στην Περιοχή Αραουκανία, της Χιλής. Το ηφαίστειο Σογιπούγι βρίσκεται βορειοανατολικά της λίμνης Καμπούργουα και νοτιοανατολικά του ηφαιστείου Γιάιμα, και υπάρχουν απόψεις για τουλάχιστον επτά ενεργά ηφαίστεια από το χείλος της κορυφής. Το ηφαίστειο έχει εξελιχθεί σε στενή επαφή με τον πάγο και έχει μερικά τυπικά σχεδόν παγετώδη ηφαιστειακά χαρακτηριστικά. Διαφέρει από πολλές καλδέρες στο ότι το Σογιπούγι φαίνεται να έχει καταρρεύσει με ένα μη-εκρηκτικό τρόπο. Η εποχή της κατάρρευσης δεν είναι ακόμη γνωστή, αλλά από την καλδέρα που διαμορφώθηκε η ηφαιστειακή δραστηριότητα έχει συνεχιστεί κατά μήκος των περιβαλλόντων δακτυλιοειδών ρηγμάτων, τα οποία έχουν παραγάγει ροές λάβας και θόλους λάβας, αυξάνοντας την ανύψωση του τοίχου της καλδέρας. Η καλδέρα έχει μέση διάμετρο 4χλμ και σύμφωνα με τις μετρήσεις που έγιναν το 1993 περιείχε ένα μέγιστο πάχος του πάγου τουλάχιστον 550 μ, αλλά ίσως μέχρι 650 μ, εκείνη τη στιγμή.

Το ηφαιστειακό συγκρότημα βρίσκεται εντός των ορίων του τομέα Ουαλαλαφκέν στο Εθνικό Καταφύγιο Βιγιαρρίκα

## Πηγές

* Το Σογιπούγι στη NASA 
* Το Σογιπούγι στο Andeshandbook 

Κατηγορία:Ηφαίστεια της Χιλής
Κατηγορία:Άνδεις
Βουλευτικές εκλογές στο Σάο Τομέ και Πρίνσιπε (2014)

**Βουλευτικές εκλογές** διεξήχθησαν στο Σάο Τομέ και Πρίνσιπε στις 12 Οκτωβρίου 2014, μαζί με τις περιφερειακές και τις τοπικές εκλογές. Το αποτέλεσμα ήταν η πλειοψηφία εδρών για την Ανεξάρτητη Δημοκρατική Δράση με επικεφαλής τον δύο φορές διατελέσαντα πρωθυπουργό Πατρίς Τροβοάντα, ο οποίος κέρδισε 33 επί συνόλου 55 εδρών στην Εθνοσυνέλευση.

## Πλαίσιο
Έπειτα από τις εκλογές του 2010 στις οποίες πλειοψήφησε η Ανεξάρτητη Δημοκρατική Δράση, η κυβέρνηση απώλεσε την εμπιστοσύνη κατά το μέσο της θητείας της.

## Εκλογικό σύστημα
Τα 55 μέλη της Εθνοσυνέλευσης εξελέγησαν με απλή αναλογική σε 7 πολυεδρικές εκλογικές περιφέρειες με τη χρήση του συστήματος της κλειστής λίστας.

## Διεξαγωγή
Την ευθύνη για την επίβλεψη της εκλογικής διαδικασίας είχαν παρατηρητές από την Αφρικανική Ένωση (AUEOM). Η αποτελούμενη από 24 μέλη αποστολή είχε επικεφαλής τον Αγκολανό Φράντσα Βαν Ντούνεμ, ο οποίος έπειτα από συνάντηση με τον πρόεδρο Μανουέλ Πίντο ντα Κόστα, η αποστολή είχε σκοπό να εξασφαλίσει ότι οι εκλογές θα διεξάγονταν σε κλίμα ειρήνης και τάξης. Επίσης, αποστολή παρατηρητών έστειλε και η Κοινότητα των Πορτογαλόφωνων Χωρών (CPLP). Η αναφορά της CPLP τονίζει ότι οι εκλογές ήταν "διαφανείς, ελεύθερες και δίκαιες και διεξήχθησαν με σωστό τρόπο. Ανέφερε μερικά περιστατικά, όμως ήταν απίθανο να επηρεάσουν τα τελικά αποτελέσματα.

## Αποτελέσματα

## Παραπομπές


2014 βουλευτικες
Σαο Τομε
Ουρζέλ (αποσαφήνιση)

Ο όρος **Ουρζέλ** (στα καταλανικά *Urgell*, στα ισπανικά και σπανιότερε *Urgel*, Ουρχέλ) μπορεί να αναφέρεται σε:

*Σύχρονες κομητείες της Καταλονίας που φέρουν το όνομα αυτό:
**Το Άνω Ουρζέλ
**Την Πεδιάδα του Ουρζέλ
**Το Ουρζέλ (ή Κάτω Ουρζέλ)
*Ιστορικές οντότητες όπως:
**Η Πόλη του Ουρζέλ, γνωστή σήμερα ως Σέου δ' Ουρζέλ
**Η ιστορική κομητεία του Ουρζέλ (785-1413)
*Την επισκοπή του Ουρζέλ, ο προκαθήμενος της οποίας είναι και συμπρίγκιπας του κράτους της Ανδόρας.

Επίσης υπάρχει ένας σταθμός του μετρό της Βαρκελώνης που φέρει το όνομα αυτό, παρμένο από την ομώνυμη οδό.
Γεώργιος Κουρούσης

Ο **Γεώργιος Κουρούσης** (Κατσαρού Μεσσηνίας, 22 Ιουλίου 1905 - Αθήνα, 21 Νοεμβρίου 1988) ήταν Έλληνας ιατρός (μαιευτήρας-γυναικολόγος), ο δεύτερος στη σειρά κοινοτάρχης (στη συνέχεια δήμαρχος) του Αιγάλεω.

Από τους πρώτους ιατρούς του Αιγάλεω, προερχόταν από οικογένεια επιστημόνων. Είχε αδελφό τον πρώτο φαρμακοποιό της πόλης (στη συμβολή της Ιεράς Οδού με τη Λεωφόρο Θηβών) *Χρήστο Κουρούση*. Στα τέλη του 1939 διορίσθηκε κοινοτάρχης από το καθεστώς της 4ης Αυγούστου 1936, διαδεχόμενος τον Αθ. Παπαδόπουλο. Το κοινοτικό συμβούλιο αποτελούνταν από τον ίδιο (ως πρόεδρο) και τους Κωνσταντίνο Καλογερόπουλο (αντιπρόεδρο), Γεώργιο Ρουσσάκη, Π. Κωνσταντινίδη, Δ. Λειβαδίτη και Αριστομένη Καραγιώργη (μέλη). Διατηρήθηκε στη θέση του έως και το θέρος του 1944, οπότε οι τοπικές αρχές καταλύθηκαν από το ΕΑΜ. Στρατεύθηκε και έλαβε μέρος στον Ελληνοϊταλικό πόλεμο. Μετά το 1944 δεν ασχολήθηκε ξανά με τα κοινά.

## Πηγές
* Ευγενία Μπουρνόβα, "*Από τις Νέες Κυδωνίες στο Δήμο Αιγάλεω, η συγκρότηση μιας πόλης στον 20ο Αιώνα*", εκδόσεις "Πλέθρον" και Δήμος Αιγάλεω (2002).
* Μαρία Ι. Βαμβακοπούλου, "*Αιγάλεω, οι δρόμοι της προσφυγιάς*" (2012)

## Παραπομπές


Κατηγορία:Δήμαρχοι Αιγάλεω
Κατηγορία:Έλληνες Κοινοτάρχες
Κατηγορία:Γυναικολόγοι
Όσκαρ ντε λα Ρέντα

Ο **Όσκαρ ντε λα Ρέντα** (, 22 Ιουλίου 1932 - 20 Οκτωβρίου 2014) ήταν Δομινικανός σχεδιαστής μόδας, από τις κορυφαίες προσωπικότητες στο χώρο.

## Βιογραφία
### Νεανικά χρόνια
Γεννήθηκε ως ο μοναδικός γιος μιας εύπορης οικογένειας (ο πατέρας του εργαζόταν ως ασφαλιστής) επτά παιδιών. Στα 1950, μόλις 18 ετών μετακόμισε στη Μαδρίτη, για να σπουδάσει στην εκεί Ακαδημία Καλών Τεχνών. Είχε εκπαιδευτεί από τους Κριστόμπαλ Μπαλενθιάγα και Αντόνιο ντελ Καστίγιο. Έπιασε την πρώτη του δουλειά στο χώρο της υψηλής ραπτικής σαν μαθητευόμενος στον Οίκο Cristobal Balenciaga.
## Επαγγελματική καθιέρωση
Εν συνεχεία, μετέβη στη Γαλλία, όπου προσλήφθηκε στο ατελιέ του Οίκου Lanvin, αφού προηγουμένως απέρριψε πρόταση συνεργασίας με τον Cristian Dior.Το 1963 πραγματοποίησε ένα πολύ σημαντικό βήμα στην καριέρα του, όταν συμφώνησε να συνεργασθεί με την μπουτίκ της Ελίζαμπεθ Άρντεν, στη Νέα Υόρκη, έχοντας απολαβές 700 δολάρια εβδομαδιαίως. Το 1965 ίδρυσε και εγκαινίασε τον δικό του πλέον, Οίκο Μόδας στο Μανχάταν, ξεκινώντας μια αυτόνομη πορεία μισού αιώνα. Ήταν ο πρώτος αμερικανός σχεδιαστής στα χρονικά, ο οποίος παράλληλα διεύθυνε Οίκο Μόδας και στο Παρίσι, τον "Balmain" (1989 - 2002).

### Το έργο του
Παρουσίασε συνολικά τέσσερις συλλογές, των 50 συνόλων η κάθε μία. Τη σχεδιαστική του γραμμή χαρακτηρίζουν επιρροές από την ιδιαίτερη πατρίδα του με πολύχρωμες, εντυπωσιακά ογκώδεις δημιουργίες, που τις διανθίζουν οι δαντέλες, τα φτερά και οι ουρές, αλλά και εκκεντρικά αξεσουάρ.
Με την υπογραφή του κυκλοφόρησαν, επίσης, παπούτσια, κοσμήματα, τσάντες, αρώματα, έως και οικιακά είδη. Ο τζίρος της εταιρείας του άγγιζε, ετησίως, τα 600 εκατομμύρια δολάρια. Τιμήθηκε με πολλά βραβεία για την υψηλή του τέχνη, ενώ μεταξύ των πελατών του συμπεριλαμβάνονταν διάσημες γυναίκες όπως η Τζάκι Κένεντι, η Νάνσυ Ρίγκαν, η Λόρα Μπους, η Πριγκίπισσα Νταϊάνα, η Χίλαρι Κλίντον, η Μισέλ Ομπάμα, οι δημοσιογράφοι Όπρα Γουίνφρι και Άννα Γουίντουρ, τα μοντέλα Ναόμι Κάμπελ και Σίντι Κρόφορντ, οι ηθοποιοί Νικόλ Κίντμαν, Πενέλοπε Κρουθ και Σάρα Τζέσικα Πάρκερ, οι τραγουδίστριες Τζένιφερ Λόπεζ, Μπιγιονσέ και Τέιλορ Σουίφτ κ.ά. ενώ δική του δημιουργία ήταν και το νυφικό της Αμάλ Αλαμουντίν στο γάμο της με τον Τζορτζ Κλούνεϊ.

### Προσωπική ζωή
Σαν χαρακτήρας ο ντε λα Ρέντα υπήρξε σεμνός, προσηνής, ειλικρινής, ευγενής και αυθόρμητος. Παντρεύτηκε δυο φορές, πρώτα με την αρχισυντάκτρια της γαλλικής έκδοσης της Vogue Φρανσουάζ ντε Λαγκλάντ (έως το θάνατό της στα 1983) και από το 1988 μέχρι το τέλος της ζωής του, με τη φιλάνθρωπο εκδότρια Ανέτ Ένγκελχαρντ. Είχε υιοθετήσει μια κόρη από τη Δομινικανή Δημοκρατία, στα 1984. Λίγες μέρες πριν το θάνατό του από καρκίνο (με τον οποίο πρωτοδιαγνώσθηκε στα 2006), όρισε σαν 'διάδοχό' του τον καλλιτεχνικό διευθυντή του Οίκου Νίνα Ρίτσι, Πίτερ Κόπινγκ.

## Παραπομπές


## Πηγές
* Σεμίνα Σαραντοπούλου, "*Ένας θρύλος της Μόδας*", περιοδικό "*Κ*" της εφημερίδας "*Η ΚΑΘΗΜΕΡΙΝΗ*", τεύχος υπ' αριθμόν 595 της Κυριακής 26 Οκτωβρίου 2014

## Εξωτερικοί σύνδεσμοι
* 
* 

Κατηγορία:Αμερικανοί σχεδιαστές μόδας
Κατηγορία:Δομινικανοί σχεδιαστές μόδας
Κατηγορία:Δομινικανοί
Objection Overruled

***Objection Overruled*** είναι ο τίτλος του ένατου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 1 Φεβρουαρίου 1993 από την "RCA Records" στην Ευρώπη και από την "CMC International" στην Αμερική. Η ιαπωνική έκδοση του δίσκου περιελάμβανε το επιπλέον κομμάτι "*Rich & Famous*".

Η ηχογράφηση, η παραγωγή και η μίξη του δίσκου πραγματοποιήθηκαν στα "Dierks Studios" της Κολωνίας. Το εξώφυλλο του είναι δημιουργία του κιθαρίστα του συγκροτήματος, Βολφ Χόφμαν.

Αυτός ήταν ο πρώτος δίσκος μετά την επανένωση των Accept με τον τραγουδιστή Ούντο Ντιρκσνάιντερ και το πρώτο άλμπουμ με μοναδικό κιθαρίστα του σχήματος τον Χόφμαν.

Το άλμπουμ ανέβηκε στο Top-30 στη Γερμανία, τη Σουηδία, την Ελβετία και την Ιαπωνία. Οι κριτικές που έλαβε ήταν θετικές, με το "Metal Storm" να το βαθμολογεί με 7,6 / 10 και το "Allmusic" με τρία αστέρια με άριστα τα πέντε.

## Τραγούδια του δίσκου
**1. Objection Overruled** *(Dirkschneider, Hoffmann, Baltes, Kaufmann, Deaffy)* - 3:38
**2. I Don't Wanna Be Like You** *(Dirkschneider, Hoffmann, Baltes, Kaufmann, Deaffy)* - 4:19
**3. Protectors of Terror** *(Dirkschneider, Hoffmann, Baltes, Kaufmann, Deaffy)* - 4:03
**4. Slaves to Metal** *(Dirkschneider, Hoffmann, Baltes, Kaufmann, Deaffy)* - 4:37
**5. All or Nothing** *(Dirkschneider, Hoffmann, Baltes, Kaufmann, Deaffy)* - 4:32
**6. Bulletproof** *(Dirkschneider, Hoffmann, Baltes, Kaufmann, Deaffy)* - 5:05
**7. Amamos la Vida** *(Dirkschneider, Hoffmann, Baltes, Kaufmann, Deaffy)* - 4:39
**8. Sick, Dirty and Mean** *(Dirkschneider, Hoffmann, Baltes, Kaufmann, Deaffy)* - 4:33
**9. Donation** *(Dirkschneider, Hoffmann, Baltes, Kaufmann, Deaffy)* - 4:48
**10. Just by My Own** *(Dirkschneider, Hoffmann, Baltes, Kaufmann, Deaffy)* - 3:29
**11. This One's for You** *(Dirkschneider, Hoffmann, Baltes, Kaufmann, Deaffy)* - 4:10

## Θέσεις τσαρτ
***Objection Overruled*** *(άλμπουμ)*

***Επίσημη κυκλοφορία: [[1 Φεβρουαρίου]] [[1993]]***

## Τα μέλη των Accept
Το "*Objection Overruled*" ηχογραφήθηκε από τους εξής μουσικούς:
* **[[Ούντο Ντιρκσνάιντερ]]** - φωνητικά
* **[[Βολφ Χόφμαν]]** - κιθάρα
* **[[Πέτερ Μπάλτες]]** - μπάσο
* **[[Στέφαν Κάουφμαν]]** - τύμπανα.

## Παραπομπές


## Πηγές
* Objection Overruled - Accept | Songs, Reviews, Credits, Awards | AllMusic
* Accept - Objection Overruled - Metal Storm
* Accept - Objection Overruled - Reviews - Encyclopaedia Metallum: The Metal Archives
* starling.rinet.ru - Objection Overruled

Κατηγορία:Άλμπουμ του 1993
Κατηγορία:Άλμπουμ των Accept
Kill Fuck Die

**Kill Fuck Die** είναι ο τίτλος του έβδομου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Απρίλιο του 1997 μέσω της "Raw Power" στην Ευρώπη και την Ιαπωνία και μέσω της "Castle Records" στις Ηνωμένες Πολιτείες.

Ο ήχος του συγκροτήματος στο συγκεκριμένο άλμπουμ υιοθέτησε industrial στοιχεία και έγινε πιο βαρύς σε σχέση με τους προηγούμενους δίσκους τους. Για το "*Kill Fuck Die*" επέστρεψε στο συγκρότημα ο κιθαρίστας Κρις Χολμς, ενώ το μπάσο ανέλαβε ο Μάικ Ντούντα.

Η ιαπωνική έκδοση του άλμπουμ δεν περιελάμβανε τα "*Little Death*" και "*Fetus*", αλλά περιείχε το κομμάτι "*Tokyo's on Fire*".

## Τραγούδια του δίσκου
**1. Kill.Fuck.Die.** *(Lawless, Holmes)* - 4:20
**2. Take the Addiction** *(Lawless, Holmes)* - 3:41
**3. My Tortured Eyes** *(Lawless, Holmes)* - 4:03
**4. Killahead** *(Lawless, Holmes)* - 4:07
**5. Kill Your Pretty Face** *(Lawless, Holmes)* - 5:49
**6. Fetus** *(Lawless, Holmes)* - 1:23
**7. Little Death** *(Lawless, Holmes)* - 4:12
**8. U** *(Lawless, Holmes)* - 5:10
**9. Wicked Love** *(Lawless, Holmes)* - 4:36
**10. The Horror** *(Lawless, Holmes)* - 8:26

## Θέσεις τσαρτ
***Kill Fuck Die*** *(άλμπουμ)*

***Επίσημη κυκλοφορία: [[29 Απριλίου]] [[1997]]***

## Τα μέλη των W.A.S.P.
Το "*Kill Fuck Die*" ηχογραφήθηκε από τους εξής μουσικούς:
* **[[Μπλάκι Λόουλες]]** - φωνητικά, κιθάρα
* **[[Κρις Χολμς]]** - κιθάρα
* **Μάικ Ντούντα** - μπάσο
* **[[Στετ Χάουλαντ]]** - τύμπανα

## Παραπομπές


## Πηγές
* Kill Fuck Die - WASP | Songs, Reviews, Credits, Awards | AllMusic
* W.A.S.P. - Kill Fuck Die (album review ) | Sputnikmusic
* W.A.S.P. - Kill Fuck Die - Encyclopaedia Metallum

Κατηγορία:Δισκογραφία των W.A.S.P.
Κατηγορία:Άλμπουμ του 1997
Γεωδαιτικό σημείο

Ως **γεωδαιτικό σημείο** χαρακτηρίζεται τοπικό σημείο στην επιφάνεια της Γης που έχει προσδιοριστεί γεωδαιτικά με γνωστές τις γεωδαιτικές του συντεταγμένες. Εκ του γεγονότος ότι ο προσδιορισμός τέτοιων σημείων γίνεται με τριγωνισμούς συχνά αναφέρονται και **τριγωνομετρικά σημεία**.

Τα γεωδαιτικά σημεία στην Ελλάδα σημαίνονται με βάθρα ή μικρούς κίονες διαμέτρου 20-30 εκατοστών και ύψους περίπου το ένα μέτρο.

Την επιμέλεια αυτών έχει η Γεωγραφική Υπηρεσία Στρατού

## Πηγές
* Εγκυκλοπαίδεια Πάπυρος Larousse Britannica τ.17ος, σ.17

Σημείο
Κατηγορία:Τοπογραφία
Κατηγορία:Χαρτογραφία
Κολποσκόπηση

Η **Κολποσκόπηση** είναι εξέταση του τραχήλου της μήτρας με μια οπτική συσκευή, εφοδιασμένη με ισχυρό φωτισμό και μεγεθυντικούς φακούς. Πραγματοποιείται με την εισαγωγή στον κόλπο ενός ειδικού οργάνου που διαστέλλει τα τοιχώματά του, επιτρέποντας μας έτσι την οπτική εξέταση του τραχήλου της μήτρας με την ειδική συσκευή που προαναφέραμε και να εντοπιστούν ακόμη και πολύ μικρές βλάβες, που θα ήταν αόρατες με γυμνό μάτι. Το γεγονός έχει μεγάλη σημασία για την πρόληψη της ανάπτυξης καρκίνου του τραχήλου της μήτρας που βρίσκεται ακόμη στην αρχή του και τη διάγνωση φλεγμονών. Υπάρχει η δυνατότητα επίσης να αφαιρεθούν τμήματα του ιστού, ώστε να γίνει λεπτομερέστερη εξέταση στο μικροσκόπιο (βιοψία).

Κατηγορία:Υγειονομικές διαγνωστικές εξετάσεις
Άννα Πλετνιόβα

Η **Άννα Γιούργεβνα Πλετνιόβα** (Ρωσικά: А́нна Ю́рьевна Плетнёва), είναι Ρωσίδα τραγουδίστρια και σολίστ του γκρουπ Βίνταζ (συγκρότημα).

## Προσωπική ζωή
Η Άννα είναι παντρεμένη από το 2003 και έχει αποκτήσει 2 κόρες.

## Δισκογραφία Βίνταζ
;Άλμπουμ
* «Криминальная любовь» (CD; Velvet Music; 2007)
* «SEX» (CD; Velvet Music; 2009)
* «Анечка» (CD; Velvet Music; 2011)
* «Very Dance» (CD;Velvet Music; 2013)
* «Light (EP) Best of» (CD; Velvet Music; 2014)
* «*Микки (EP) Best of*» (CD; Velvet Music; 2014)
* «Decamerone» (2014)
;Σινγκλ
* «Мама Мия» (radio airplay; Velvet Music; 2006)
* «10 поцелуев» (новогодняя версия; radio airplay; Velvet Music; 2006)
* «Мама Мия» (Radio Edit) — переиздание (radio airplay; Velvet Music; 2007)
* «Целься» (radio airplay; Velvet Music; 2007)
* «Всего хорошего» (CD, radio airplay; Velvet Music; 2007)
* «Плохая девочка» (CD, radio airplay; Velvet Music; 2008)
* «Одиночество любви» (radio airplay; Velvet Music; август 2008)
* «Ева» (CD, radio airplay; Velvet Music; 2009)
* «Девочки-лунатики» (CD, radio airplay; Velvet Music; 2009)
* «Victoria» (radio airplay; Velvet Music; 2010)
* «Микки» (CD, Radio airplay; Velvet Music; апрель 2010)
* «Роман» (Radio airplay, сентябрь 2010)
* «Мама-Америка» (Radio airplay, февраль 2011)
* «Деревья» (Radio airplay, октябрь 2011)
* «Москва» (Radio airplay; январь 2012)
* «Нанана» (Radio airplay; май 2012)
* «Отпусти меня» (feat. Doстучаться Do Nебес; radio airplay; август 2012)
* «Танцуй в последний раз» (feat. Roma Kenga; промо-сингл; Radio airplay; октябрь 2012)
* «Свежая вода» (Radio airplay; ноябрь 2012)
* «Знак Водолея» (Radio airplay; апрель 2013)
* «Три желания» (Radio airplay; октябрь 2013)
* «Когда рядом ты» (Radio airplay; апрель 2014)

## Παραπομπές


## Εξωτερικοί Σύνδεσμοι

* 

Κατηγορία:Ρωσίδες τραγουδίστριες
Αστραπαίος

Το επίθετο **Αστραπαίος** ήταν μία αρχαία θρησκευτική επίκληση, και συγκεκριμένα μια ονομασία του θεού Δία, ως του θεού που προκαλεί τις αστραπές.

Στην αρχαία Αθήνα υπήρχε βωμός του **Αστραπαίου Διός**, από όπου οι Πυθαϊστές για τρεις μήνες και επί τρεις συνεχείς ημέρες και νύκτες κάθε μήνα παρατηρούσαν τον ουρανό μέχρι που να δουν αστραπή, οπότε απέστελναν αντιπροσωπεία στους Δελφούς. Εκτός των Αθηνών, παραδίδεται ότι στην πόλη `Αντανδρο της Τρωάδας, στη Μυσία, υπήρχε εορτή προς τιμή του Αστραπαίου Διός.

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 7

Αστραπαιος
Καπετανάκης

Το ελληνικό επώνυμο **Καπετανάκης** μπορεί να αναφέρεται σε κάποιο από τα παρακάτω πρόσωπα:

* Αθανάσιος Καπετανάκης, αγωνιστής στην Επανάσταση του 1821
* Δημήτρης Καπετανάκης (γενν. 1953), μυθιστοριογράφος
* Δημήτριος Καπετανάκης (1912-1944), ποιητής, δοκιμιογράφος και κριτικός
* Ηλίας Καπετανάκης (1858-1922), θεατρικός συγγραφέας
* Ιωάννης Καπετανάκης (γενν. 1913), καθηγητής της δερματολογίας
* Κίμων Καπετανάκης (20ός αι.), θεατρικός συγγραφέας
* Κώστας Καπετανάκης (20ός αι.), λόγιος
* Λεονάρδος Καπετανάκης, Έλληνας λόγιος του 17ου αιώνα
* Λεονάρδος Σ. Καπετανάκης (θάν. 1789), λόγιος
* Μανουήλ Καπετανάκης (19ος αι.), λόγιος
* Νικόλαος Καπετανάκης (1870-1930), παιδαγωγός
* Νικόλαος Καπετανάκης (1894-1957), αντιστράτηγος
* Παναγιώτης Καπετανάκης, αγωνιστής στην Επανάσταση του 1821
* Ρούσσος Καπετανάκης (1917-1990), δικηγόρος και δήμαρχος Αγίου Νικολάου Κρήτης
* Σταυριανός Καπετανάκης, αγωνιστής στην Επανάσταση του 1821
* Χριστόδουλος Καπετανάκης, αγωνιστής στην Επανάσταση του 1821 και λόγιος

## Δείτε επίσης
* Βενετία Καπετανάκη, Ελληνοαμερικανίδα ποιήτρια
Διεθνής Αστροναυτική Ομοσπονδία

Η **Διεθνής Αστροναυτική Ομοσπονδία** (International Astronautical Federation, **IAF**) είναι μία διεθνής μη κυβερνητική οργάνωση για την προαγωγή της αστροναυτικής με έδρα το Παρίσι, όπου ιδρύθηκε το 1951.

Η Διεθνής Αστροναυτική Ομοσπονδία έχει σήμερα περισσότερα από 270 μέλη από 64 διαφορετικές χώρες. Τα μέλη αυτά είναι διαστημικές υπηρεσίες (κρατικές ή ιδιωτικές) και οργανισμοί, επιστημονικές εταιρείες και επαγγελματικές ενώσεις. Τα μέλη αυτά καταβάλλουν μία ετήσια συνδρομή σε ελβετικά φράγκα. Συνδέεται με τη Διεθνή Ακαδημία Αστροναυτικής (IAA) και με το Διεθνές Ινστιτούτο Διαστημικού Δικαίου (IISL, επίσης με έδρα το Παρίσι), μαζί με τα οποία η IAF διοργανώνει το ετήσιο Διεθνές Αστροναυτικό Συνέδριο (IAC).

Στο συνέδριο αυτό η Ομοσπονδία απονέμει κάθε χρόνο τρία βραβεία: το «Βραβείο στη μνήμη του Allan D. Emil», το «Μετάλλιο Αστροναυτικής Franck J. Malina» και το «Βραβείο Luigi G. Napolitano».

Εργαζόμενη σε στενή συνεργασία με τον Οργανισμό Ηνωμένων Εθνών, η Διεθνής Αστροναυτική Ομοσπονδία διοργανώνει επίσης το Εργαστήριο Διαστήματος για τις Αναπτυσσόμενες Χώρες (Space Workshop for Developing Nations). Από κοινού με την Επιτροπή Διαστημικών Ερευνών (COSPAR) και με το Διεθνές Ινστιτούτο Διαστημικού Δικαίου, η IAF συντάσσει επίσης μία ετήσια επισκόπηση των εξελίξεων της διαστημικής για λογαριασμό του ΟΗΕ.

## Δημοσιεύσεις
Η Διεθνής Αστροναυτική Ομοσπονδία εκδίδει τα πρακτικά του Διεθνούς Αστροναυτικού Συνεδρίου σε ηλεκτρονική μορφή, καθώς και ενημερώσεις για τις εξελίξεις στον χώρο της αστροναυτικής υπό τη μορφή αναφορών.

## Παραπομπές


## Εξωτερικοί σύνδεσμοι

* Ο επίσημος ιστότοπος της Ομοσπονδία
* Το Διεθνές Αστροναυτικό Συνέδριο του 2014

Διεθνης Αστροναυτικη Ομοσπονδια
Διεθνης Αστροναυτικη Ομοσπονδι
Β΄ Κατηγορία ποδοσφαίρου ανδρών Βελγίου

Η **Δεύτερη Κατηγορία** (ολλανδικά: *Tweede klasse*, γαλλικά: *Division 2*, γερμανικά: *Zweite Division*) ήταν το δεύτερο υψηλότερο επίπεδο ποδοσφαίρου ανδρών στο Βέλγιο. Δημιουργήθηκε το 1909 από τη Βασιλική Βελγική Ποδοσφαιρική Ομοσπονδία. Το 2016 καταργήθηκε και έδωσε τη θέση της στην Πρώτη Κατηγορία Β.

## Ιστορία
Το δεύτερο τμήμα ποδοσφαίρου του Βελγίου δημιουργήθηκε το 1905. Το 1923 υπήρχαν δύο όμιλοι σε αυτό το τμήμα. Το 1926, το σύστημα αλλάζει καθώς οι δύο όμιλοι ενώνονται σε έναν ενιαίο με 14 ομάδες. Στο τέλος της σεζόν 1930 - 1931, χωρίστηκε σε ξανά σε δύο ομίλους(14 σωματεία το καθένα). Οι δύο τελευταίες ομάδες σε κάθε όμιλο υποβιβάζονταν και δύο πρώτοι από κάθε όμιλο προβιβάζονταν. Το 1952, το πρωτάθλημα μετονομάστηκε σε Β΄ Κατηγορία με 16 ομάδες αποτελούμενες έναν όμιλο. Τέλος, το 1994 η κατηγορία πήρε την τελική της μορφή αποτελούμενη από 18 ομάδες.

Μεταξύ του 2008 και του 2010 ονομάστηκε σε *EXQI League* λόγω χορηγίας από τον τηλεοπτικό σταθμό Euro1080. Στο τέλος της περιόδου 2009/2010, ο χορηγός αυτός δεν έδειξε περισσότερο ενδιαφέρον στο πρωτάθλημα, λόγω των οικονομικών όρων. Ωστόσο, το 2012, το πρωτάθλημα βρήκε ένα νέο χορηγό την Belgacom, και μετονομάστηκε σε *Belgacom League*. Το πρωτάθλημα μετονομάστηκε εκ νέου σε *Proximus League* το 2015, λόγο αλλαγής επωνυμίας του χορηγού σε Proximus. Με την αναδιάρθρωση του 2016, η Δεύτερη Κατηγορία καταργήθηκε.

## Νικήτριες
(2009-)
*2009-10
Λιρς ΣΚ
*2010-11
Λεουβέν
*2011-12
Σπορτίνγκ Σαρλερουά
*2012-13
ΚΒ Οστένδη
*2013-14
ΚΒΚ Βέστερλο

## Ομάδες της σεζόν 2014-15
*Αίντραχτ Άαλστ
*Ρουαγιάλ Αντβέρπ ΦΚ
*ΚΦΣ Ντέλες Σπόρ
*ΚΑΣ Έουπεν
*ΑΣ Βερμπροεντέρινγκ
*ΚΣΚ Χέιστ
*Λέουβεν
*Λόμελ Γιουνάιτετ
*ΚΡΣ Μέχελεν
*Κ.Πάτρο Έισντεν Μαασματσέλεν
*ΡΑΕΚ Μονς
*ΚΣΦ Ροσελάρε
*Σερένγκ Γιουνάιτετ
*Κ. Σίντ-Τρουιντένσε
*ΑΦΚ Τουμπίζ
*ΡΕ Βιρτόν
*Κ.Β. Βολουβε-Ζαβεντεμ
*Γουάιτ Στάρτ Βρυξέλλες

## Παραπομπές


## Εξωτερικοί σύνδεσμοι
*https://web.archive.org/web/20110430232746/http://www.footbel.be/
*https://web.archive.org/web/20070926235407/http://www.sport.be/fr/football/lagere/fixture.html?comp=2081
*http://www.rsssf.com/tablesb/belghist.html
*https://web.archive.org/web/20140928100852/http://nr10.be/2e-klasse

Κατηγορία:Ποδόσφαιρο στο Βέλγιο